"Levin viivitas, enne kui ta järgmise hoobi andis. Tema kõige tulusamaks tegevuseks oli ennast teiste inimeste asjadesse segada, nagu seda nimetatakse., ja ta kandis perekondade vahel klatši, külvas siin-seal väikesi tüliseemneid, et hiljem endale tänulikku vahendajaosa saada. Seeläbi võitis ta endale kohutava mõjuvõimu, ja kui ta tahtis, võis ta inimesi juhtida nagu nukke. Ka Falk tundis seda ebameeldivat mõjuvõimu ja tahtis sellest vabaneda, kuid ei suutnud, sest Levin oskas kõiksugu riugastega nii hästi tema uudishimu äratada; ja andes mõista rohkem, kui ta tegelikult teadis, meelitas ta inimestelt nende saladused välja."